66. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΙΩΝ (ΕΕΤΤ) Αριθ. 521/32 της 5/28 Μαϊου 2009 (ΦΕΚ Β΄1010) Κανονισμός Όρων Χρήσης Μεμονωμένων Ραδιοσυχνοτήτων ή Ζωνών Ραδιοσυχνοτήτων. Έχοντας υπόψη: α) Tο ν. 3431/2006 «Περί ηλεκτρονικών επικοινωνιών και άλλες διατάξεις» (ΦΕΚ 13/Α΄/3.3.2006) και ιδίως το Άρθρο 12, στοιχεία ιζ, ιη και ιθ, το Άρθρο 23, παράγραφος 2 και το Άρθρο 24, παράγραφοι 4-9. β) Tο ν. 1843/1989 «Κύρωση Τελικών Πράξεων της Παγκόσμιας Διοικητικής Διάσκεψης Ραδιοεπικοινωνιών (Γενεύη 1979)» (ΦΕΚ 96/Α/1989). γ) Tην υπ’ αριθμ. 17225/655/2006 κοινή απόφαση των Υπουργών Εθνικής Άμυνας και Μεταφορών και Επικοινωνιών «Έγκριση Εθνικού Κανονισμού Κατανομής Ζωνών Συχνοτήτων» (ΦΕΚ 399/Β/2006) όπως ισχύει τροποποιημένη με την αριθμ. 38960/1619/2008 (ΦΕΚ 1979/Β/2008). δ) Tην υπ’ αριθμ. 390/3/13.6.2006 απόφαση της ΕΕΤΤ «Κανονισμός Γενικών Αδειών», (ΦΕΚ 748/Β/21.6.2006). (Μετά τη σελ. 470,0086) Σελ. 470,0087 Τεύχος      Σελ.       Ιδιωτικοί Σταθμοί Ασυρμάτου - Χρήση Ραδιοσυχνοτήτων 22.Ζ.δ.65-66 ε) Tην υπ’ αριθμ. 390/1/13.6.2006 απόφαση της ΕΕΤΤ «Κανονισμός Χρήσης και Χορήγησης Δικαιωμάτων Χρήσης Ραδιοσυχνοτήτων υπό Καθεστώς Γενικής Άδειας για την Παροχή Δικτύων ή/και Υπηρεσιών Ηλεκτρονικών Επικοινωνιών», (ΦΕΚ 750/Β/21.6.2006). στ) Tην υπ’ αριθμ. 28454/1105/2006 υπουργική απόφαση «Διαυλοποιήσεις Ζωνών Συχνοτήτων της Σταθερής Υπηρεσίας άνω του 1 GHz» (ΦΕΚ 658/Β/25.5.2006). ζ) Tην υπ’ αριθμ. 521/31/5.5.2009 απόφαση της ΕΕΤΤ «Έγκριση Αποτελεσμάτων Δημόσιας Διαβούλευσης Αναφορικά με την Αναθεώρηση του Κανονισμού Όρων Χρήσης Μεμονωμένων Ραδιοσυχνοτήτων ή Ζωνών Ραδιοσυχνοτήτων». η) Tο γεγονός ότι από την εφαρμογή της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 Σκοπός και Πεδίο Εφαρμογής 1. Ο παρών κανονισμός καθορίζει τους όρους με τους οποίους πρέπει να χρησιμοποιούνται οι μεμονωμένες ραδιοσυχνότητες ή οι ζώνες ραδιοσυχνοτήτων για την παροχή δικτύων ή υπηρεσιών ηλεκτρονικών επικοινωνιών. Σκοπός του παρόντος Κανονισμού είναι, σε συνδυασμό με τους κανονισμούς Γενικών Αδειών και Χρήσης και Χορήγησης Δικαιωμάτων Χρήσης Ραδιοσυχνοτήτων, να δημιουργήσει ένα σαφές πλαίσιο αδειοδότησης και χρήσης του φάσματος ραδιοσυχνοτήτων.  2. Στον παρόντα κανονισμό δεν εμπίπτουν τα κρατικά δίκτυα ηλεκτρονικών επικοινωνιών, τα δίκτυα και οι μεμονωμένοι σταθμοί ραδιοεπικοινωνιών της υπηρεσίας ραδιοερασιτέχνη, της υπηρεσίας ραδιοερασιτέχνη μέσω δορυφόρου και όσα χρησιμοποιούνται αποκλειστικά για πειραματικούς ή ερευνητικούς σκοπούς και για επίδειξη. Επίσης, δεν εμπίπτουν η αναλογική τηλεόραση και ραδιοφωνία ελεύθερης λήψης και η επίγεια και δορυφορική ψηφιακή ευρυεκπομπή. Άρθρο 2 Ορισμοί 1. Για την εφαρμογή του παρόντος Κανονισμού οι ακόλουθοι όροι έχουν την έννοια η οποία τους αποδίδεται παρακάτω: «Ασύρματη πρόσβαση»: Η ασύρματη διασύνδεση του χρήστη σε Δίκτυο Ηλεκτρονικών Επικοινωνιών Κορμού. Σελ. 470,0088 Τεύχος      Σελ.       «Συστήματα ασύρματης πρόσβασης συμπεριλαμβανομένων των τοπικών δικτύων ραδιοεπικοινωνιών» (WAS/RLAN): Ευρυζωνικά συστήματα ραδιοεπικοινωνιών που παρέχουν τη δυνατότητα ασύρματης πρόσβασης για δημόσιες και ιδιωτικές εφαρμογές, ανεξάρτητα από την τοπολογία του υφιστάμενου δικτύου. «Χρήση σε εσωτερικούς χώρους»: Χρήση εντός κτιρίων, συμπεριλαμβανομένων χώρων που εξομοιώνονται με αυτά, όπως αεροσκάφη, όπου η θωράκιση παρέχει κατά κανόνα την απαραίτητη εξασθένιση για τη διευκόλυνση του μερισμού με άλλες υπηρεσίες. «Ισοδύναμη ισότροπα ακτινοβολούμενη ισχύς» (eirp): Το γινόμενο της ισχύος που παρέχεται στην κεραία επί την απολαβή της σε δεδομένη κατεύθυνση σε σχέση προς ισoτροπική κεραία. «Ενεργός ακτινοβολούμενη ισχύς» (erp): Το γινόμενο της ισχύος που παρέχεται στην κεραία επί την απολαβή της σε σχέση προς ένα δίπολο λ/2, σε δεδομένη κατεύθυνση. «Δισημειακή ραδιοζεύξη» (point-to-point radio link): Ραδιοηλεκτρική ζεύξη μεταξύ δύο σταθμών της Σταθερής Υπηρεσίας. «Σημείο-Πολυσημειακή ραδιοζεύξη» (point-tomultipoint radio link): Ραδιοηλεκτρική ζεύξη μεταξύ ενός κεντρικού Σταθμού και δύο ή περισσότερων τερματικών Σταθμών της Σταθερής Υπηρεσίας. «Ανωφελείς εκπομπές» (spurious emissions): Εκπομπές σε μία ή περισσότερες συχνότητες που βρίσκονται εκτός του αναγκαίου εύρους ζώνης και των οποίων η στάθμη μπορεί να υποβιβαστεί χωρίς να επηρεάζεται η μεταβίβαση της αντίστοιχης πληροφορίας. 22.Ζ.δ.66 Ιδιωτικοί Σταθμοί Ασυρμάτου - Χρήση Ραδιοσυχνοτήτων «Εξασθένιση γειτονικού καναλιού» (adjacent channel attenuation): Η εξασθένιση της φασματικής πυκνότητας ισχύος ως προς τη μέγιστη πυκνότητα ισχύος του σήματος εξόδου ενός πομπού σε φασματική απόσταση ίση με το εύρος του χρησιμοποιούμενου διαύλου. «Τηλεμετρία» (telemetry): Η χρήση τηλεπικοινωνιών για την αυτόματη ένδειξη ή καταγραφή μετρήσεων η οποία γίνεται από απόσταση από το όργανο μετρήσεως. «Τηλεχειρισμός» (telecommand): Η χρήση τηλεπικοινωνιών για τη μετάδοση σημάτων με σκοπό τη θέση σε λειτουργία, την τροποποίηση ή τον τερματισμό από απόσταση των λειτουργιών μιας συσκευής. «Τηλεειδοποίηση» (paging): Υπηρεσία μονόδρομης μετάδοσης ενός απλού ηχητικού μηνύματος ειδοποίησης, ή ενός μηνύματος ειδοποίησης που περιλαμβάνει αλφαριθμητικούς χαρακτήρες προς έναν κινητό δέκτη.  «Ραδιοσυχνική αναγνώριση» (radio frequency identification): Εφαρμογή που χρησιμοποιείται για τον εντοπισμό και την ταυτοποίηση αντικειμένων με χρήση ραδιοκυμάτων, αποτελούμενη από παθητικές συσκευές (ετικέτες, tags) που είναι τοποθετημένες στα εν λόγω αντικείμενα και πομποδέκτες (αναγνώστες, readers) που ενεργοποιούν τις ετικέτες και λαμβάνουν τα δεδομένα που περιέχουν αυτές.  «Μεταφερόμενοι σταθμοί συλλογής ειδήσεων» (electronic news gathering stations): Σταθμοί συλλογής οπτικού (video) ή /και ακουστικού (audio) υλικού οι οποίοι δεν κάνουν χρήση καταγραφής σε φίλμ ή μαγνητικά μέσα αλλά χρησιμοποιούν μικρές, συνήθως φορητές, ηλεκτρονικές κάμερες ή /και μικρόφωνα. H μεταφορά του οπτικοακουστικού υλικού προς το σημείο παραγωγής του προγράμματος γίνεται με χρήση ασυρμάτων ζεύξεων. «Ιδιωτικές κινητές ραδιοεπικοινωνίες» (private mobile radio): Τμήμα της Κινητής Υπηρεσίας Ξηράς όπου οι παρεχόμενες τηλεπικοινωνιακές υπηρεσίες αφορούν σε μία κλειστή ομάδα χρηστών. «Μονόδρομη λειτουργία» (simplex operation): Μέθοδος λειτουργίας κατά την οποία η μετάδοση της πληροφορίας είναι δυνατή εναλλακτικά στις δύο κατευθύνσεις της τηλεπικοινωνιακής οδού μέσω π.χ. ενός χειροκίνητου συστήματος. «Αμφίδρομη λειτουργία» (duplex operation): Μέθοδος λειτουργίας κατά την οποία η μετάδοση της πληροφορίας είναι δυνατή ταυτόχρονα και στις δύο κατευθύνσεις της τηλεπικοινωνιακής οδού. «Διαπόσταση αμφίδρομης λειτουργίας (ή διαπόσταση αμφίδρομου διαύλου)» (duplex spacing): Η απόσταση στη συχνότητα μεταξύ του εμπροσθόδοτου (forward) και του ανάστροφου (reverse) διαύλου ενός αμφίδρομου τηλεπικοινωνιακού καναλιού σε δεδομένο σχήμα διαυλοποίησης. «Συσκευές υπέρ-ευρείας ζώνης» (ultrawideband): Συσκευές που περιλαμβάνουν, ως αναπόσπαστο μέρος ή ως εξάρτημα, τεχνολογία ραδιοεπικοινωνιών μικρής εμβέλειας, και οι οποίες περιλαμβάνουν τη σκοπούμενη παραγωγή και μετάδοση ενέργειας ραδιοσυχνοτήτων εκτεινόμενης σε εύρος συχνοτήτων μεγαλύτερο των 50 MHz, το οποίο δύναται να επικαλύψει πολλές ζώνες ραδιοσυχνοτήτων που έχουν κατανεμηθεί σε διαφορετικές υπηρεσίες ραδιοεπικοινωνιών. «Λειτουργία σε βάση μη παρεμβολής και μη προστασίας»: Λειτουργία η οποία δεν προκαλεί επιζήμια παρεμβολή σε οποιαδήποτε άλλη ραδιο-υπηρεσία, ενώ ταυτόχρονα δε δύναται να αξιώνει προστασία από επιζήμιες παρεμβολές προερχόμενες από άλλες ραδιο-υπηρεσίες. «Ραδιο-προσδιορισμός»: ο προσδιορισμός της θέσης, ταχύτητας η/και άλλων χαρακτηριστικών ενός αντικειμένου, ή η λήψη πληροφοριών που σχετίζονται με αυτές τις παραμέτρους, με χρήση των χαρακτηριστικών διάδοσης των ηλεκτρομαγνητικών κυμάτων. «Ευρυζωνική ασύρματη πρόσβαση»: Ευρυζωνική πρόσβαση που παρέχεται με ασύρματο τρόπο. «Ευφυή Συστήματα Μεταφορών»: Συστήματα τα οποία κάνουν χρήση των τεχνολογιών της πληροφορικής και των ηλεκτρονικών επικοινωνιών, εφαρμόζονται στις υποδομές των μεταφορών και αποσκοπούν κυρίως στην αύξηση της ασφάλειας και τη βελτίωση της αποτελεσματικότητας αυτών. 2. Για τους υπόλοιπους όρους ισχύουν οι ορισμοί του ν. 3431/2006. Σε περίπτωση που κάποιος από τους όρους που χρησιμοποιούνται στο παρόντα Κανονισμό δεν αναφέρεται στον εν λόγω Νόμο, η αντίστοιχη λέξη ή φράση ερμηνεύεται σύμφωνα με τον Εθνικό Κανονισμό Κατανομής Ζωνών Συχνοτήτων (ΕΚΚΖΣ), τον Καταστατικό Χάρτη και τη Σύμβαση της Διεθνούς Ένωσης Τηλεπικοινωνιών, όσα ορίζονται στο δευτερογενές δίκαιο της Ευρωπαϊκής Ένωσης και αν δεν υπάρχει εκεί, σύμφωνα με τα όσα ορίζονται στο Διεθνή Κανονισμό Ραδιοεπικοινωνιών. (Μετά τη σελ. 470,0088) Σελ. 470,0089 Τεύχος      Σελ.       Ιδιωτικοί Σταθμοί Ασυρμάτου - Χρήση Ραδιοσυχνοτήτων 22.Ζ.δ.66 Άρθρο 3 Γενικές Αρχές 1. Η χρήση μεμονωμένων ραδιοσυχνοτήτων ή ζωνών ραδιοσυχνοτήτων από εφαρμογές ή υπηρεσίες ραδιοεπικοινωνιών που αναφέρονται στο Παράρτημα Α του παρόντος θα πρέπει να γίνεται σύμφωνα με τους εκεί αναφερόμενους τεχνικούς και διοικητικούς όρους. 2. Για εφαρμογές ή υπηρεσίες ραδιοεπικοινωνιών που κάνουν χρήση μεμονωμένων ραδιοσυχνοτήτων ή ζωνών ραδιοσυχνοτήτων και δεν περιλαμβάνονται στο Παράρτημα Α του παρόντος, η ΕΕΤΤ δύναται να προσδιορίζει τους όρους χρήσης αυτών με επιπλέον Αποφάσεις της. 3. Ο ορισμός μεμονωμένων ραδιοσυχνοτήτων ή ζωνών ραδιοσυχνοτήτων για την ανάπτυξη των εφαρμογών ή των υπηρεσιών ραδιοεπικοινωνιών που αναφέρονται στο Παράρτημα Α του παρόντος, δεν συνεπάγεται απαραίτητα και διαθεσιμότητα ελεύθερων διαύλων στις συγκεκριμένες ζώνες. Ως εκ τούτου συνιστάται, οι ενδιαφερόμενοι να μην προμηθεύονται ραδιοεξοπλισμό χωρίς προηγουμένως να τους έχει χορηγηθεί δικαίωμα χρήσης των αντίστοιχων ραδιοσυχνοτήτων από την ΕΕΤΤ. 4. Οι αναφορές στη στήλη «Πρότυπα» είναι πληροφοριακές και δε συνιστούν υποχρεωτικές απαιτήσεις για τη διάθεση του ραδιοεξοπλισμού και τηλεπικοινωνιακού τερματικού εξοπλισμού στην αγορά, η οποία ρυθμίζεται από το π.δ. 44/2002. Για τις παραπομπές σε Ευρωπαϊκά Πρότυπα χωρίς ένδειξη της χρονολογίας τους εφαρμόζεται είτε η τελευταία έκδοσή τους (περιλαμβανομένων των τροποποιήσεων ή αναθεωρήσεων), είτε κάθε προηγούμενη έκδοσή τους με την προϋπόθεση τήρησης των αναφερομένων σ’ αυτά κριτηρίων συμμόρφωσης. 5. Σε περιπτώσεις διεθνούς διασύνδεσης, η ΕΕΤΤ δύναται να εφαρμόζει σχήματα διαυλοποίησης διαφορετικά από αυτά που αναφέρονται στο Παράρτημα Β του παρόντος, τα οποία όμως είναι κατά προτίμηση σύμφωνα με τις σχετικές συστάσεις της Διεθνούς Ένωσης Τηλεπικοινωνιών - Τομέας Ραδιοεπικοινωνιών (ITU-R) και της Ευρωπαϊκής Επιτροπής Ταχυδρομείων και Τηλεπικοινωνιών (CEPT).  6. Οι διατάξεις του παρόντος ισχύουν με την επιφύλαξη του Άρθρου 23, παράγραφος 8 του ν.3431/2006. Σελ. 470,0090 Τεύχος      Σελ.       Άρθρο 4 Τροποποίηση Όρων Χρήσης Ραδιοσυχνοτήτων Σε περίπτωση τροποποίησης υφιστάμενων δικαιωμάτων χρήσης ραδιοσυχνοτήτων κατόπιν σχετικής αίτησης των κατόχων αυτών, που αφορά αποκλειστικά και μόνο στη συμμόρφωση με τις διατάξεις του παρόντος Κανονισμού, η ΕΕΤΤ εξετάζει τα εν λόγω αιτήματα χωρίς να απαιτείται η καταβολή τέλους εκχώρησης. Άρθρο 5 Κυρώσεις Σε περίπτωση παράβασης των όρων χρήσης των ραδιοσυχνοτήτων, σύμφωνα με τα οριζόμενα στον παρόντα, η ΕΕΤΤ επιβάλλει τις διοικητικές κυρώσεις που προβλέπονται στο άρθρο 63 του ν. 3431/2006. Άρθρο 6 Τελικές Μεταβατικές και Καταργούμενες Διατάξεις 1. Αποφάσεις που έχουν εκδοθεί πριν την έναρξη ισχύος του παρόντος και αφορούν εκχωρήσεις μεμονωμένων ραδιοσυχνοτήτων ή ζωνών ραδιοσυχνοτήτων που υπάγονται στο πεδίο εφαρμογής του παρόντος Κανονισμού, εξακολουθούν να ισχύουν μέχρι την ημερομηνία λήξης τους, σύμφωνα με τους όρους χρήσης που αναφέρονται στις Αποφάσεις αυτές, με την επιφύλαξη του Άρθρου 23, παράγραφος 8 του ν. 3431/2006. 22.Ζ.δ.66 Ιδιωτικοί Σταθμοί Ασυρμάτου - Χρήση Ραδιοσυχνοτήτων 2. Από την έναρξη ισχύος του παρόντος Κανονισμού και με την επιφύλαξη της προηγούμενης παραγράφου, καταργείται η υπ’ αριθμ. 399/34/16.8.2006 απόφαση της ΕΕΤΤ «Κανονισμός Όρων Χρήσης Μεμονωμένων Ραδιοσυχνοτήτων ή Ζωνών Ραδιοσυχνοτήτων» (ΦΕΚ 1456/Β’/3.10.2006), καθώς και κάθε άλλη γενική ή ειδική διάταξη που αντίκειται στις διατάξεις του παρόντος ή κατά το μέρος που ρυθμίζει κατά τρόπο διάφορο θέματα που ρυθμίζονται με τον παρόντα Κανονισμό. Άρθρο 7 Έναρξη Ισχύος Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως. (ΑΚΟΛΟΥΘΟΥΝ ΠΑΡΑΡΤΗΜΑΤΑ) 